Jennie Garth

Jennifer Eve Antoinette Garth (født 3. april 1972) er en amerikansk skuespillerinde, bedst kendt for sin rolle som Kelly Taylor i tv-serien Beverly Hills 90210 og som Valerie Kelly Tyler i tv-serien What I Like About You.

Biografi

Opvækst 
Garth er født den 3. april 1972 i Urbana, Illinois, som datter af John og Carolyn Garth, der begge havde 3 andre børn fra tidligere ægteskaber. Garth opvoksede op på en 25-hektar stor hesteranch i Arcola, Illinois med sine 6 halvsøskende: Johnny, Chuck, Lisa, Cammie, Wendy og Lynn. Hun boede også i Tuscola, Illinois, da hun var lille. Da var Garth var 11 år, flyttede hun og familien til Phoenix, Arizona. Der tog hun dansetimer og havde nogle små modeljobs, mens hun ventede på at komme på college og senere startede sin egen danseskole.
Da Garth var 15, blev hun opdaget og blev tilskyndent til at forfølge sin skuespillerkarriere af en talentspejder, som havde set hende vinde en talentkonkurrence. 

Hun droppede ud af Greenway High School i 2. semester, hvorefter hun og hendes mor flyttede til Los Angeles, så hun kunne forfølge drømmen om at blive skuespiller. Hun fik senere sit eksamensbevis i Californien. Garth begyndte også at tage dramatimer og gik til auditions næsten hver dag. Efter 4 måneder i LA, fik hun, i 1989, rollen som Erica McCray i NBC-serien A Brand New Life.

Karriere 
Garth er bedst kendt for sin rolle som betrængte Kelly Taylor i tv-serien Beverly Hills, 90210. Hun var faktisk den eneste af skuespillerne, der havde den rigtige alder på ca. 17 år, da Beverly Hills 90210 blev optaget. På forskellige tidspunkter er Garths karakter involveret i et trekantsdrama mellem Dylan McKay (Luke Perry) og Brandon Walsh (Jason Priestley), blev afhængig af slankepiller, fanget i en ildebrand, involveret i en kult, tog kokain, blev voldtaget, skudt, fik hukommelsestab og havde en ufrivillig abort. Hun og en tidligere medskuespiller fra serien, Tiffani-Amber Thiessen, er bedste venner.

Garth var med i sitcomen What I Like About You som Amanda Bynes' søster Valerie Tyler. Sammen med Leslie Grossman og Amanda Bynes, medvirkede Garth i alle fire sæsoner. Garths historie blev præsenteret i Chicken Soup for the Teenage Soul. Hun spillede den kvindelige hovedrolle i Danielle Steels Star.

Det er blevet bekræftet, at Garth skal spille med i den nye omgang af Beverly Hills 90210, som Kelly Taylor, der er blevet vejleder på West Beverly High. Garths tidligere medskuespillere fra serien, Ian Ziering og Tori Spelling skal også medvirke i serien.

Dancing with the Stars 
Garth var med i den 5. sæson af af Dancing with the Stars (dansk: Vild med dans) og havde dansepartneren Derek Hough. Hun blev dog stemt ud efter 9 uger og endte på en respektabel 4. plads ud af 12, efter at have fået sin første perfekte score for sin cha-cha-cha . I løbet af showet, var hun med i American Music Awards, The Ellen DeGeneres Show og i Disneyland, hvor hun optrådte sammen med Mickey Mouse for at fremme showet.

Præstationer

Privat 
Den 16. april 1994, blev Garth gift med musikeren Daniel B. Clark. De blev separeret i januar 1996, og Garth søgte om skilsmisse den 1. november 1996.

Den 20. januar 2001, blev Garth gift med skuespilleren Peter Facinelli; de mødte hinanden under optagelserne til filmen An Unfinished Affair. De blev gift i Santa Barbara i Californien og Garth havde en bryllupskjole fra "Reem Acra" på. Deres datter Luca Bella, der på det her tidspunkt var 3 år, var blomsterpige. De har sammen 3 døtre; Luca Bella (født 22. juni 1997), Lola Ray (født 6. december 2002) og Fiona Eve (født 30. september 2006).

Garth har i mange år lidt af migræne og har lavet offentlige service-meddelser på tv om hendes sygdom.

Trivia 
 Hun taler flydende italiensk
 Hun er vegetar
 Konventerede til den romersk-katolske tro, så hende og hendes mand kunne blive "ordentlig" gift. 
 Er 1.65 m høj. 
 Hun gik til auditionen til rollen som Kelly Kapowski i Saved by the Bell, men rollen gik som bekendt til hendes gamle Beverly Hills-kollega og meget nære ven Tiffani-Amber Thiessen.
 Var blandt gæsterne til Beverly Hills-kollegaerne Jason Priestleys bryllup med Naomi Lowde-Priestley og Tiffani-Amber Thiessens med Brady Smith.
 Hun bor på en hestefarm i Santa Barbara i Californien, med nogle heste, hvor hendes forældre også bor.

Filmografi

Film

Fjernsyn

Awards & nomineringer 
Character and Morality in Entertainment Awards: 
 2005: Vandt: "Camie" for: Secret Santa  – Delt med Robert Tate Miller, Charles Robinson, Victor Raider-Wexler, Kathryn Joosten, Joel McKinnon Miller, Steven Eckholdt, Barbara Billingsley, Sam Anderson, Cody Fleetwood og Ian Barry 

Prism Awards: 
 2008: Vandt: "Performance in a TV Movie or Miniseries" for: Girl, Positive

Teen Choice Awards: 
 1999: Nomineret: "TV – Choice Actress" for: Beverly Hills, 90210

Young Artist Awards:
 1991: Nomineret: "Best Young Actress Supporting or Re-Occurring Role for a TV Series" for: Beverly Hills, 90210
 1992: Vandt: "Best Young Actress Co-starring in a Television Series" for: Beverly Hills, 90210

Kilder

Litteratur 
 Nicolas Barbano: Jennie Garth: Jeg er farlig at have som forbillede (PS Pige-Special nr. 6, 1995)

Fodnoter

Eksterne links 

 Jennie Garth.com Official website
 
 Dancing With The Stars Profile 

Filmskuespillere fra USA
Tv-skuespillere fra USA
Katolikker fra USA
Vegetarer